
PREDGOVOR 

ili poduže objašnjenje šta, gdje, kako i zašto 


Tačno vrijeme: dva sata i trideset i dvije minute iza ponoći, 
četvrtog decembra 2014. godine. Pokušavam pronaći prave 
riječi kojima bih objasnio bit ovog projekta. 

Prije deset godina živio sam neki drugi život. Tek sam uzeo 
devetnaestu, bez puno više pameti u odnosu na godinu 
punoljetstva. Počeo sam stasavati u naopakoj sredini: s jedne 
strane, tu su bili Rock'n'Roll i Radio, s druge neki vanjski 
svijet, nepoznati svijet, univerzum koji se nalazio izvan zidina 
Sivog doma u kojem sam provodio svoje dane. Imao sam dva 
lica: onojavno, dostupno svima, uvijek nasmijano, direktno, 
spremno da pomogne, da kaže i da sasluša. Ono drugo, 
nepoznato čak i meni, dojeno je mojim frustracijama, 
nemogućnošću da shvatim i prihvatim određene stvari. 

Sjećam se da sam jednu noć sjedio potpuno sam u Montaži 1. 
Zavaljen u šarenu fotelju u fazi poluraspada, buljio sam u 
katodni monitor koji se presijavao u mraku. Između monitora i 
tastature nabacano smeće - čaše iz kafe automata, ostaci 
kesica šećera i ižvakane plastične kašike. Šum u ušima. U mojoj 
ruci pušila se ko zna koja cigareta, a u krilu je bila položena 
sarajevska dvoguza. Bio sam pijan i ljut kako samo mlad čovjek 
može biti. U ljubavnoj bašči uhvatio se korov, a na faksu se 
nisam baš najbolje snalazio - bio sam na putu da obnovim prvu 
godinu. Osjećao sam se odbačeno od samog sebe, nezadovoljno. 

Upalio sam Word i počeo kucati riječi koje se ne bi mogle 
nazvati koherentnim proznim cjelinama. Nije mi dugo trebalo 
da shvatim da ono što radim je ono čemu sam se smijao dugo 
vremena (a čemu se znam nasmijati i dan-danas): pišem 
poeziju. Nisam shvatao principe ni načine, ali sam dopustio 
bijesu i alkoholu da me voze. Kada sam završio sa pisanjem, 
tekst sam skratio i uokvirio u cjelinu. 



Čitavši redove svoje prve pjesme koja nije napisana sa 
pomišlju na muziku, osjetio sam olakšanje sa kakvim se ranije 
nisam susreo, kao da je nešto ispuzalo iz mene i sakrilo se u 
mračni ćošak montaže, vrebajući iduću priliku da se vrati u 
moje tijelo. A onda se desilo nešto što mi ni danas nije jasno. 
Želio sam podijeliti svoje osjećaje sa nekim, ali bez težine koju 
identitet nosi sa sobom. Napravio sam blog i postavio pjesmu. 
Bez slike, bez opisa, bez dodatnih objašnjenja. 

Kada me sistem pitao za ime bloga, sa drvenih Geniusovih 
zvučnika treštala je „Escape From Hellview“ američkog benda 
CKY. HELLVIEVV je bio logičan naziv: moj život (barem se tako 
činilo tada) bio je Hellview. Grad u kojem sam zapeo bio je 
Hellview. Ljudi sa kojima živim su bili stanovnici i propagandna 
mašinerija Hellviewa. A pjesma koju sam napisao bila je 
zapravo tračak nade, jedan od načina da pobjegnem. 

Vremenom sam počeo dobijati veliki broj reakcija, što javnih, 
što putem sistema privatnih poruka. Smatrao sam 
fascinantnom činjenicu da sam u određenom trenutku ulazio u 
veću i smisleniju komunikaciju sa publikom koja je pratila moje 
ispade u vidu poezije nego sa onom koja je čitala moj blog na 
kojem sam se potpisivao imenom, prezimenom i nadimkom. 
Publika naravno nije imala pojma da se radi o istoj osobi jer 
sam pisanje pomno krio i držao za sebe, dok je objavljivanje 
uvijek bilo pod pseudonimom - prvi je bio Elmer, po 
čudnovatom vanzemaljcu iz trash filma Brain Damage, dok je 
drugi bio Freddy Bradley, kombinacija imena negativca iz 
Strave u Ulici brijestova i prezimena glumca koji je utjelovio lik 
Pinheada u odličnom Hellraiseru. 

U porukama koje sam dobijao ljudi nisu pisali o samoj formi 
pjesme, već o svojim osjećajima i njihovom viđenju poruke 
same pjesme. Poruke su većinski bile iskrene i direktne, a 
vjerujem da zasluge za takav odnos idu upravo na račun 
nedostatka identiteta. Kada ljudi ne znaju ko si, ali vide (ili 
osjećaju) da daješ sebe, automatski imaju potrebu da odgovore, 
ali i zadovoljstvo da se ne moraju pokoriti sistemu 
razotkrivanja. 

Ova zbirka se sastoji od tri cjeline: CEREBRUM sadrži 



trideset i pet pjesama koje sam napisao i objavio na blogu, prije 
nego što sam ga izbrisao u napadu nerazumijevanja ka vlastitim 
porivima i radu. Primjetit ćete da sam tu vrstu negodovanja 
prema vlastitom djelu imao i ranije, pogotovo u pjesmi Poezija 
koja više liči na nepromišljenu izjavu nego na konkretno 
umjetničko (ne)djelo, a zapravo je predstavljala urlik kritike ka 
vlastitim naporima. Nijedna od ovih pjesama nije planirana, nije 
pomno smišljana niti je nasilno spuštena sa nivoa glave na nivo 
papira, čak naprotiv - moj sistem pisanja uključivao je 
osamljivanje, alkohol, cigarete, rock'n'roll i emocije. Svaka od 
ovih trideset i pet pjesama nastala je u Montaži 1 Radija 202 i 
vjerujem da je ta prostorija na određeni način zaslužna za 
njihovo postojanje. 

Drugi dio nosi naziv POSTHUMNO i sadrži pjesme nastale 
nakon brisanja bloga, pjesme koje nikad nikome nisam 
pokazao, čak ni obavijen velom pseudonima. Zašto sam 
nastavio pisati nakon što sam izbrisao blog, ne mogu ni sam 
odgonetnuti. 

Treći dio nazvan je ROCK'N'ROLL i sadrži tri teksta benda 
Motherpig koja su pisana za album „Savršeni Krug" 2012. 
godine. Kako ne bi pomislili da sam počeo miješati kruške i 
jabuke, odmah ću pojasniti: tekstove za Motherpig, od naše 
'ozbiljne' faze koja je započela sa albumom „Nojev Let" uvijek 
sam pisao u vidu poezije, a tek onda, na probama, stavljao u 
kontekst kompozicije. Nikad nisam pisao tekst sa primisli da će 
jedan dio biti strofa, a drugi refren - i dan-danas me na 
određeni način taj način rada koči jer pišem previše teksta, pa 
kad izbacujem dijelove da pjesma ne bi trajala deset minuta, 
osjećam kao da nešto u meni umire. 

Ostao sam Vam dužan odgovor na još jedno pitanje. Zašto 
sam odlučio da baš sada izdam ovu zbirku pod svojim pravim 
imenom? 

Svoju poeziju nikad nisam shvatao ozbiljno. Ja pjesnikje 
odrednica koja mi razvlači podrugljiv osmijeh preko lica. 

Pjesme iz prvog dijela nisam sačuvao nigdje na kompjuteru, što 
dovoljno govori o činjenici koliko zapravo nisam vjerovao da 
stvaram išta više do ispušnog ventila za svoje adolescentske 



frustracije. 

Prije nekoliko mjeseci sjetio sam se pjesama i počeo 
nonšalantno kopati po internetu u potrazi za starim blogom. 
Koristeći web stranicu Archive.org, uspio sam pristupiti jednom 
dijelu zbirke, iskopavši možda pola od cjelokupnog broja 
objavljenih pjesama. Međutim, drugo pola nije bilo zabilježeno 
u arhivi. Naknadno sam se sjetio podatka koji sam zaboravio, a 
taj je da sam pjesme također objavio pod pseudonimom na 
jednom književnom portalu. 

Posjetio sam portal i za divno čudo pronašao svih trideset i 
pet komada na jednom mjestu. Devet i kusur godina nakon što 
sam ih napisao, čitao sam redove koje sam davno zaboravio i 
pokušavao se sjetiti situacija, emocija i ljudi o kojima sam 
pisao. Nije mi išlo. Umjesto da spasim cjelokupnu stranicu, sve 
sam pjesme kopirao u tekstualni dokument, a onda izbrisao sa 
portala. 

Problem je bio što sam ugasio kompjuter bez da spasim 
dokument sa tekstovima. Ostao sam bez svih pjesama. 

Odustao sam i uvjerio sebe da je to zapravo bio čin sudbine. 
Nema ih. Zaboravi. No đavo mi nije dao mira. 

Prije nekoliko dana sam počeo opet tragati za pjesmama. 
Iskopao sam njih dvadesetak, a ostatak sam pronašao koristeći 
više različitih servisa i izvora. Kada sam jučer kompletirao 
zbirku, bio sam svjestan količine urađenog posla i činjenice da 
sam se osjećao opet cjelovitim na određeni način. Jedna je stvar 
vodila drugoj - ugledavši zbirku na hrpi, sjetio sam se 
neobjavljenih pjesama koje su godinama ležale duboko u 
jednom folderu na mom starom kompjuteru. 

Dakle... zašto? Ne da se ustoličim kao pjesnik, ne da pokušam 
igrati bitku dokazivanja (nedostatka) talenta, pogotovo ne da 
popunim prostor do svoje iduće knjige prepune fascinantno 
apsurdne proze, već zato što kada sad vidim sve ove pjesme na 
jednom mjestu i pročitam njihov sadržaj, osjetim da su i one 
moja djeca koju sam nepravedno zabacio u ćorsokak zaborava, 
pa ih se i nekad stidio sam pred sobom. Objavljivanje ove 
zbirke je način da ovim riječima još jednom uglancam oklop i 
pošaljem ih na bojno polje. 



Sad znate ko su, odakle su, zašto su ovdje. 
Vaše je da čitate. 


Arnel Šarić 
4.12.2014. - 4:03 



Ovu zbirku posvećujem magičnom prostoru Montaže 1 Radija 202, te svim 
ljudima i zvijerima koji su inspirisali u nastavku ispisane redove. 



CEREBRUM 




CEREBRUM 


Shema tvog mozga 
Daleka neplanirana putanja 
U Tamnu šumu si ušla 
Sa strahom u očima, bez pitanja 

Tamo gdje mjesec jede sunce, 
A vatra ne gori 
Tamo gdje spasa nema 
Odakle dolaze vječni snovi 

Bez imalo stida gazi po dušama 
Ni tvojim, ni mojim. 

Ni Njegovim. 

Svačijim. 

Stvorila si uništenje 
Odagnala spasenje 
Pruži Mu ruku 
I utoni u mrak... 



HELLVIEW 


Kako se zove ovaj grad? 

Šta ja radim ovdje? 

Iz dubine bespuća ljudske duše 
Izviru zgrade pune smrada 
Male ptice jedu mehaničke gliste 
Prazne se srca, duše nisu iste 

U daljini svjetla, nagovještavaju zoru 
skoro pa i ozbiljnu! 

Smij se, huljo! 

Tvoj smijeh me diže, daje mi snage 
Jer ti igraš tango sa suncem, 

A moja draga je prljavi asfalt ovog grada 

Iza mnoštva slijepih ulica, 
polomljenih uspomena, 
iza staklenih očiju 
i kremiranih lica 
stoji natpis... 

"Dobrodošli u Hellview"... 


TU SAM JA! 



ROBLJE 


Pogledaj plantaže 
Crne se njihove glave 
Pogledaj plantaže 
Na kojima zli ljudi slave 

Ja ću osloboditi braću! 

Ne, ja ću! 

Ne, pusti mene da oslobodim braću! 
Ne, ja ću! 

Zvekeću lanci 
Puške uperene u potiljke 
Vrućina upija njihov život 
Dok nespokojno rade 

Crna koža 
Bijele oči 

Gledaju putem neba 
Da li ovo Božjoj djeci treba? 



INDU STRIJA 


Silikonske grudi 
Usiljeni osmijeh 
U jacuzziju se kiseli 
Plastična lutka 

Sijevaju blicevi 
Na sve strane 
Odsjaj na njenom licu 
Svota na računu se povećava 
Njena ruka na menadžerovom šlicu 

Sada će ga uzeti 
Kao što je uzela i mnoge 
Oni su ostvarenje njenog sna 
Oni su bolji od bilo koje droge 

Ona mora da trpi i šuti 
To su pravila igre 
Iako joj nije drago 
Opcije nema druge 

Jer nije razmišljala 
Šta je industrija 
Kada je mami rekla 

Idem u Hollywood da postanem pop zvijezda. 



MOMENTI 


Postala ti je navika 
Da zaustavljaš vrijeme 
Kad se milioni smiješe 
Gledaš njihova ozarena lica 
I gutaš pohlepno svoj jad 

Možda bi sreća bila negdje oko tebe 
Samo da se pokušaš nasmijati 
Možda bi ti srce počelo pumpati krv 
Samo da izađeš jedan... 
Jedini... 

Korak iz tame... 



SUNCE 


Kročio sam gdje mnogi nisu smjeli. 

Sjedio i jeo sa smrću 
Pitao sam dokad ovako 
Dokad život na rubu ponora? 

"Tvoje vrijeme nije još", reče ne pomičući vilicu. 
„Negdje vani je tvoje Sunce.“ 

I kročio sam kroz pustinju života. Ponovo sam. 
Među masama bezglavih budala 
Psovah Boga i Majku Zemlju 
Dok ne osjetih zrake na svom licu. 

Ali više se i ne sjećam kako je lijepo bilo 
Jer mozak zabranjuje sjećanje 
Zabranjuje trenutke slabosti, 

Da se ne utopim u okeanu suza. 

Svi smo sami. 


Za Nju 



RITAM 


Bubnjevi najavljuju zoru 
Sjajno sunce kasapi noć 
Ritam nosi ljudske duše 
Ponori pakla sve su bliži. 

Bubnjevi u daljini 
Najavljuju tamu 
Stojim sam i gledam 
Noć kasapi krvavo sunce. 



BOG 


Ja sam Bog. 

Među vama već odavno. 
Gledam kako volite, psujete 
Kako se neobjašnjivo plašite. 
A mal' sam. Zanemariv. 

Nisam oduvijek ovakav, 
Kobne greške koštaju puno. 
Stvorio sam vas, 
Hiljade malih bogova. 

Ja sam Bog. 

Među vama odavno, 

Ali niko ne primjećuje 
Kao da me nema. 



LAS VEGAS 


Jeftine prostitutke i neonske reklame, 
Niska strast i papirne novčanice 
Golgota kapitalizma, sjebavanje nove razine 
Mistifikacija ličnosti, Las Vegas 

Otmica, otkupnina, povrat imovine 
Smiješna cifra za tako puno života 
Krugovi se okreću, loptice skaču, 

Šušti hrana, voda, život - Las Vegas 

Kauboji, smeće, drogirane kurve, 
Indijanci, svetinja i trijezne časne sestre 

To je moj grad, to je Las Vegas. 



ŠAPAT 


Duboko u noći čujem šapat 
Vidim шке pružene ka mene 
Sjećanje na prošlost ne blijedi 
Čvrsto kao hladnoća kamena. 

Duboko ispod trave kolo 
Razmjena organskih tvari 
Kosti postaju krhke i sive 
Dok duše još u mislima žive. 



LICE 


Žuti papir svakim danom sve više i više 
Propada - kao lice starice šibano vjetrom. 

I ove kapljice kiše što padaju po mom licu 
Prečesto me podsjećaju na nju... 

Ponekad u snovima, čujem je kako grebe... 

Sređeni nokti tuku lakirano drvo 
U sobi postaje vruće, ventilator se ugasio, 
A fali štrik da na njeg' objesim mokri veš... 

Zadrhtim kad mozak producira taj zvuk, 
Kao hiljade pčela zuji u ušima, 

A onda mi smiješak preuzme lice, 

I prepustim tijelo potpunom transu... 

... jer moja draga je postala pepeo i prah. 



VEČERAS 


Večeras nemam snage za tebe 
Nemam snage da stojim 
Ne mogu te odgurnuti 
A slab sam da se borim 

Večeras me Hellview guta 
Moj mozakje skuhan 
Ja sam mali majmun 
Hellview debeli mafijaški gurman. 

Zabij kašiku u moj mozak 
Odlomi komad, lizni jezikom 
Valjda ćeš napokon shvatiti 
Da u praznoj ljušturi nisam ja. 



ZID 


Svaki dodir jebeno boli 
Svaki prst, užarena koža 
Diraš mi lice i ne znaš da rušiš 
Dijelove mog betonskog zida 

Kad napokon ostanem go pred tobom 
Znat ćeš da sam samo čovjek 
Jedan potez - nema me više, 
Svjedočit ću smrti u tamnom lijesu. 



DOSADA 


Pade mi mrak na oči. 
Svako jutro ustanem 
Umijem se, obrijem se 
Ponekad i operem zube. 

Idem na posao, ručam 
Vratim se kući, čitam. 
Ponekad nešto i napišem. 
Shvatio sam da je ovo... 

DOSADA. 



ZAGRLJAJ 


Oh, kako boli taj zagrljaj! 
Sunce ti jebem, taj zagrljaj! 
Ruke koščate, ne smiruju me... 
Ruke bolesne, ne dodiruj me! 

Boli zagrljaj, stranče u noći, 
Da li nad svima provodiš silu? 
Još uvijek ne znam tvoje ime. 
Kako reče?... SMRT? 



SMEĆE 


Znam da jesu 
Nema problema 

Moje pjesme su smeće, 
Ali neko to smeće čita 
Moje pjesme su kurac, 
Ali neko taj kurac guta... 



BOLI ME 


Boli me kurac za šanere 
Trenerke i izbrijane glave 
Boli me kurac za Kurve 
Abortuse i trač partije 
Boli me kurac za ovaj grad 
Ulice i smradove 
Apogotovo za svijet 
Poštene platiše i gadove 

Boli me kurac za tebe 
Osjećaje i depresive 
Boli me kurac za posao 
Radni staž, zaostale honorare 
Boli me kurac za život 
Njegove uspone i padove 
Boli me kurac i za Boga 
Jer njega boli kurac za mene. 



INSPIRACIJA 


Večeras imam inspiraciju 

Nadošla je kao prehlada 
Nošena hladnim vjetrom 

Popio sam tri kafe i oči su ko fildžani. 



LSD 


Liberalno. Slobodno. Divlje. 
Sviđa mi se kako dišeš. 

I kad sam kraj tebe 
I kad zamišljam 
Dišeš isto. 

Nemaš pluća ni škrge, 

Ti si jedno veliko srce 
Dišeš za mene 
Kroz vene i arterije 
Pumpaš crnu krv 
Kroz svoje komore. 

Sviđa mi se kako dišeš. 
Liberalno. Slobodno. Divlje. 


Boje su se opet izmiješale. 



NE VOLIM MOĆ 


Moć. 

Ne volim kako me gleda, 
Hinjski, mrzovoljno. 

Istinaje sljedeća... 

Ne volim moć. 

Ona kvari ljude 
Ubija odraz u ogledalu 
Ostavlja kravate i kandže za cijepanje 

Slabijih, neuhranjenih, nesposobnih, 
Potlačenih, smiješnijih, osebujnih, 
Posebnih, hrabrih, usamljenih. 

Ne volim moć. 



GITARA 


Slomio sam joj vrat 
Nije me slušala 
Sve što sam tražio od nje 
„Slušaj me.“ 

Jednostavan sistem. 

Ja dam informaciju 
Mozak na mišiće 
Mišići na prste 

Prsti ne slušaju 
Gitara nema milosti 
Kao ni ja 

Zato sam joj slomio vrat. 



PEDOFIL 


Sviđa mi se njena glatka koža 
Kao surfer jezikom plovim 
Njoj se sviđa moj jezik 
Obim i njegova hrapavost 

Ona je mlada, naivna, ne i glupa 
U svakom trenu ona zna šta čini 
Caruje mojim nagonima 
Navodi na ideje glupe! 

Dadoh se u nepovrat 
U ambis njenog dubokog grla 
Moja ljubav nije jedina 
Nije zadnja, a ni prva 

Ne pitam za broj lične karte 
Dokumenti ne interesuju mene 
Dok fluidi teku, vrše se razmjene 
Za nju stoji moje vrijeme 

Kraj lupa na moja vrata 
Osjetim vatru pod nogama 
Oganj ne smeta, nek gorim vječno 
Slatka je bila ta maloljetna mala. 



HARDCORE 


Volim stilistički lošu knjigu života 
Nisu je pisala društva pisaca 
Ni licemjerna udruženja novinara 
Nisu je plaćale opštinske patetike 
Ni idioti sa licem na mjestu čmara. 

To je knjiga ulice napisana asfaltom 
Kad je čitam grize me sarajevska zima 
Nisu je pisale olovke, već prljave šprice 
Nakon slova gorak okus u ustima. 

Ovo nije škola ni edukativni sistem 
Za HC ne možeš zvati hitnu pomoć, 
Ovo nisu laži ni netačni navodi 
Ovo je zadnji poziv upomoć. 

Ovo je Hardcore 
Moji ožiljci govore moje misli 
Sa usana cijedim mrtvu tišinu 
Moj život o koncu visi... 

Razmisli želiš li moj asfalt i tugu 
Podove klubova popločane pivom 
Gitarski vrat i pokidane žice 
Krv borca vječno u venama. 



OBILJEŽJE 


Brate, puštaju pse na nas 
Lupaju na vrata 

Brate, divljaci vode moć na uzici 
Sjebanih glava kontrolišu dan 

I noć nije ono što je bila 
Jer više nema nas 
Pametni su pobjegli 
Ko je ostao, rastrgan. 



TROUGAO 


Volim ovaj posrani trougao 
Koliko volim, toliko i boli 

Mi smo eksperiment evolucije 
Tek dobili dva pršljena kičme 

Nema nas nigdje, nikad, nikako 
Vodi nas mazohizam, samodestrukcij 

Nedostatak polnog organa 
Sterilnoj đubradi je karakteristika. 



PRAVILA IGRE 


Ko jebe pravila igre, sine? 

Svašta ti govore i knjige i učitelji 
Revizori i prosvijetitelji 
Treba igrati po pravilima, ali postoji caka... 
Treba se i probuditi za dvadeset godina. 

I reći da nisi sebi pljunuo u lice. 



RAZUM NEMAM 


Izgubio sam Mozak negdje 
Sa njim je prošetao i Razum 
Raznijeli ih Punk i Pivo 
U svjetlu se pogubiše 
Kao da ih nikad nije ni bilo 

Jebem ti sunce da ti jebem 
Pa kako oni što folk slušaju 
Još sivih ćelija imaju? 

Izgubio sam Mozak negdje 
Sa njim je otišao i Razum 
Previše sam pušio sranja 
I jeftinu albanku. 



RUZAN OKUS 


Mrzim ovaj okus. 
Mrzim tu cijev. 
Svaki put je zagrizem. 
Nikad da opalim. 

Zubima ljuštim boju. 

Jezik se grči. 
Svaki put je zagrizem. 
Nikad da opalim. 

Postoji li lakši način? 



ONA MAŠE 


Ona maše, maloljetna, slatka, nevina 
Ja gledam, starac, gorak, kriv 
Ona gladi, diše za vratom, osjetim 
Ja guram, ne volim njen miris 

Kazuje koliko sam nemoćan i jadan 
U gradu u kojem sam mali mrav 
A nikad se nisam satrao od rada 
Uvijek sam imao što sam htio. 



RASKID 


Ubi me, jeb'o ti ja mater! 

Rodio sam se u tebi, a ubijaš me svaki dan. 
Fakat si đubre. 

Ubi me Sarajevo. 



BETON 


Kratak let je izmorio moje tijelo 
Duša je izgorila u vrućem vazduhu 
Trebao sam samo nekog 
Nekog da me zagrli 

Beton me dočekao raširenih ruku. 



LUCIFER 


Lucifer je sluđen 
Izgubio je pos'o 
Čita novosti na portalu 

Nema koga da muči 
Nema koga da pali 
Nema koga da ubije 
Nema više volje da razbij 

Monotonija u paklu 
Vatre su se ugasile 
Divljanje Ljudsko 
Preuzelo Primat je. 



POEZIJA 


Poezija 

Je 

Samo 

Izraz 

Apsolutne 

Gluposti 

Poeziju 

Mogu 

Pisati 

Svi 

Nigdje 

Talenta 

Osobnosti 

Volje 

I 

Želje 



РЕТА STRANA SVIJETA 


Više mi ništa ne smeta 
Ja sam na petoj strani svijeta 
U šumi posmatraju me oči 
Na nožicama debelim ko balvan. 

Čovjek sa polucilindrom 
Bez glave luta 
Kaže da izgubio je glavu 
Negdje mimo puta. 

Peta strana svijeta. 

Užas postojanja. 

Smrt bez paravana. 



GODINU DANA KASNIJE... 

Godinu dana kasnije 
I dalje sam šovinista 
I dalje ljubavnik 
I dalje medvjed od pliša 
I dalje konstatacija 
I dalje zvijezdana konstelacija 
I dalje arogantan 
Ali nikad ignorantan 

Zato i dalje ne znam ko sam. 



POSTHUMNO 




KRIVCE NA KOLCE 


Krivce na kolce! 

Neka plate 
Neka se pate 

Neka zarade plodove truda 

Nevine na sudove 
Neka ih mašinerija 
Teške sudbe 
Cijele proguta 

Crno na bijelo 
Nek se zna 
Ko smo mb ko su oni 
Ko si ti, a ko sam ja 

Jer samo čelična pesnica 
Može upravljati stokom 
Sa ove strane mraka. 



UBISTVO 


Probudih se u lokvi krvi 
Istražni organi kazaše 
Nisi ni zadnji ni prvi 

Odahnuh. 



MESO|MASA 


Masa voli meso. 

U sebi i na sebi. 

Pod sobom i pri sebi. 

Pri zdravoj svijesti i nesvijesti 
Krv da kola da navjesti 
Glad da se zadovolji 
Da svima bude sve po volji 

Masa satkana od mesa 
Reži krnjavim zubima 
I urlicima ponovo dokaza 
Da najviše vole parče obraza. 



SIRENA 


Gluh sam na zov sirene. 

Ne osjećam se pozvanim. 

U daljini gore gradske vatre 
Sjedim i palim jednu na drugu 
Gledam tinjajući žar 
Osluškujem tihe krike 
I pitam se za čije stare ideale 
Umiru neke nove budale. 



KOZA 


Cijev je hladna, teška 
Kao i riječi koje si rekla 
Zato čvršće stežem čvor 

Ruke na leđima, sputane 
Krpa u ždrijelu, smještena 
Obrastao, zapušten, korov 

Želim tvoju vlažnu kožu 
Da u nju utkam dukate 
A niz grlo se cijedi otrov 

Želim blijeda sjećanja 
Da nas vratim u jamu 
Isparimo kad otkuca ponoć. 



LEVIJATAN (PJESMA PONOSA) 


Neman je rođena u tami 
Dojena mržnjom 
U vodenom grobu 
Zaslijepljena jarkim mrakom 
Superiorno biće dna 
Nema straha, nema očaja 
Samo osjećaj ponosa 
Lomi granicu dva plavetnila. 
Kad ugleda svjetlo tvojih očiju 
Razjapljene ralje gutaju brodove 
Čiji mornari traže utjehu 
Na mjestu gdje utjehe nema 
Samo ugriz, buka što huči 
Spust u ponor i vječni mrak. 



ROCK'N'ROLL 




PONOVO ROĐEN 


Sva moja ljubav u tebi je 
Hoćeš li ikad shvatiti 
Moj sjever, zapad, istok i jug 
Ništa manje no savršen krug 

Ja sam ono što nisam imao 
Ono o čemu sam sanjao 
Ja sam najbolji drug 
Sve dok ne okreneš savršen krug! 

Ja sam ponovo rođen 
Razuma nemam, emocijama vođen 
Ti si moja budućnost i prošlost 
Moje meso, duša i kost! 



JEDAN ŽIVOT 


Ne vjerujem u babaroge, vještice ni duhove 
Ne vjerujem u vilenjake, kraljice ni prinčeve 
Ne pušim iste priče, svete knjige što ljudi pišu 
Živim punim i spremno dočekam kišu 

Iznova ponavljam iste greške, iznova i često 
U koordinatnom sistemu tražim svoje mjesto 
Divlja sam zvijer, sve što znaš, zaboravi 
Ja sam samo ja, ni lažni, ni pravi 

Ruku spasa ne tražim, ne možeš je ni pružit 
Sa vlastitim demonima volim se družit 
Vrištat ću do smaka, dok ne izgubim glas 
Onaj sam što u iluziji ne traži spas 

Imam samo jedan život, samo vlastiti um 
Kao kamen čvrst, ali nekad gubim razum 
Imam strahove i patnje, fobije što tlače 
Ako me ne ubiju, učine me jačim 



ROBLJE SUJETE 


Psi laju i laju 

Krvave oči sjaje kroz mrak 
Psi ugristi ne mogu 
Njuše moj izbrisani korak 
Bjesnilo u krvi 
Osjećam u zraku 
Šaka siječe vazduh 
Bez tijela za ispuniti raku 

Obješeni o lance 
Udišu otrovane misli 
Roblje na koljenima 
U muci zajedno se stisli 
Ako digneš glavu 
Posječeni vratovi, posmrtni krici 
Klate se ka ponoru 
Oni što žive na ivici 

Ja sam slobodan, Veliki orao 
U visine što vinut se morao 
Energija bez nostalgije i sjete 
Ponosna kasta, nismo roblje sujete 



KRAJ 

